23/07/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Departamento Territorial de A Coruña
Información pública

Resolución do 29 de xuño de 2009, do Servizo de Infraestruturas do Departamento Territorial da Coruña, pola que se sinala a data para o levantamento de actas previas á ocupación dos bens e dereitos afectados polas obras “Mellora da seguranza viaria na estrada AC-841, treito O Castiñeiriño - Os Tilos, clave AC/06/152.6”, termo municipal de Santiago de Compostela. O artigo 28 do vixente Estatuto de Autonomía establece no seu apartado 2.° a competencia da Comunidade Autónoma galega no desenvolvemento lexislativo e a execución da lexislación do Estado en materia de expropiación forzosa. Con data de 27 de febreiro de 2009 o director xeral de Obras Públicas, por delegación da conselleira de Política Territorial, Obras Públicas e Transportes, aprobou o proxecto da mellora da seguranza viaria na estrada AC-841, treito O Castiñeiriño - Os Tilos, clave AC/06/152.6. Con data de 7 de maio de 2009 a Xunta de Galicia procedeu á declaración da utilidade pública e urxente a ocupación dos bens e dereitos necesarios a efectos de expropiación para a mencionada obra por Decreto 300/2009, publicado no Diario Oficial de Galicia de data de 18 de maio de 2009. Na súa virtude e en cumprimento do disposto nos artigos 52 da vixente Lei de Expropiación Forzosa do 16 de decembro de 1954 e 56 e seguintes do regulamento para a súa aplicación, este servizo, en uso das facultades que Ile confire o artigo 98 da mencionada lei, resolveu convocar ós titulares de bens e dereitos afectados que figuran na relación exposta no taboleiro de anuncios do concello de Santiago de Compostela, para que comparezan nos lugares, datas e horas que se detallan a continuación co fin de proceder ó levantamento das actas previas á ocupación nas que se recollerán os datos necesarios para determina-los dereitos afectados, o valor destes e os prexuízos determinantes da rápida ocupación, sen prexuízo de se trasladaren ó lugar das fincas se o consideran necesario. Lugar: Casa das Asociacións de Corves (antiga estación de Corves, avenida de Villagarcía, 43). Data: 18 de agosto de 2009, de 9.30 a 13.30 horas, dende a A até Millán Suárez. Data: 19 de agosto de 2009, de 9.30 a 13.30 horas, dende Luciene Blomqvist Villullas até a Z. A relación de titulares cos bens e dereitos afectados, así como o plano parcelario correspondente estarán expostos no Concello de Santiago de Compostela e no Servizo de Infraestruturas do Departamento Territorial da Coruña (praza Luis Seane, s/n, 8.ª planta, 15071 - A Coruña). A dito acto deberán acudi-los titulares afectados persoalmente ou ben representados pola persoa debidamente autorizada para actuar no seu nome, aportando os documentos acreditativos da súa titularidade, documento nacional de identidade e o último recibo da contribución podendo facerse acompañar, pola súa conta, se o estiman oportuno, dos seus peritos e notarios. Así mesmo, e no cumprimento do establecido no artigo 56 do Regulamento da Lei de Expropiación Forzosa ábrese información pública durante un prazo de 15 días, contados a partir do seguinte ó da publicación desta resolución e até o momento do levantamento da Acta Previa á Ocupación correspondente, a fin de que os interesados poidan formular por escrito, ante este Servizo de Infraestruturas, Praza Luis Seoane, s/n 8.ª planta, as alegacións que estimen pertinentes co obxecto de emendar posibles erros padecidos ó relaciona-los bens afectados pola urxente ocupación. A Coruña, a 29 de xuño de 2009. A xefa do Servizo Alex Adrian Gaba Goldar